
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 122
                                                                din 30 mai 2023
privind modificarea și completarea Hotărârii Consiliului Local Sighișoara nr. 242/29.09.2022, respectiv aprobarea actului adițional nr. 1 la contractul de delegare a gestiunii prin atribuire directă a unor activități specifice serviciului public de salubrizare al Municipiului Sighișoara 

către S.C. Ecoserv Sig S.R.L., nr. 32.621/12.10.2022

Consiliul Local al Municipiului Sighișoara, întrunit în ședință ordinară,
          
Luând act de proiectul de hotărâre, înregistrat cu nr. 9.185/08.03.2023 și la Consiliul Local Sighișoara cu nr. 10.683/17.03.2023, de referatul de aprobare, înregistrat cu nr. 9.184/08.03.2023, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere Hotărârea Consiliului Local Sighișoara nr. 49/31.03.2011, prin care s-a aprobat înființarea S.C. Ecoserv Sig S.R.L. prin reorganizarea Serviciului Public de Gospodărie, modificată și completată prin Hotărârea Consiliului Local Sighișoara nr. 105/08.06.2011;


Având în vedere Hotărârea Consiliului Local Sighișoara nr. 242/29.09.2022, prin care s-a aprobat studiul de oportunitate, modalitatea de atribuire a contractului de delegare și contractul de delegare a gestiunii prin atribuire directă a unor activități specifice serviciului public de salubrizare al Municipiului Sighișoara către S.C. Ecoserv Sig S.R.L.;

          
Ținând cont de prevederile Legii nr. 51/2006, Legea serviciilor comunitare de utilități publice, republicată, cu modificările și completările ulterioare;    

          
Văzând prevederile Legii nr. 101/2006, Legea serviciului de salubrizare a localităților, republicată, cu modificările și completările ulterioare, cu referire îndeosebi la Ordonanța de Urgență a Guvernului nr. 133/2022, publicată în Monitorul Oficial al României la data de 30.09.2022;

         
Văzând prevederile Regulamentului - cadru al serviciului de salubrizare a localităților, aprobat prin Ordinul nr. 82/2015 al Autorității Naționale de Reglementare pentru Serviciile Comunitare de Utilități Publice, cu modificările și completările ulterioare;

          
Date fiind prevederile art. 858 - 865 din Legea nr. 287/2009 privind Codul Civil, republicat, cu modificările și completările ulterioare;

          
Având în vedere Nota internă cu nr. 36.168/VI/14.11.2022, prin care Secretarul General al U.A.T. Municipiul Sighișoara face cunoscute modificările legislative apărute după aprobarea Hotărârii Consiliului Local Sighișoara nr. 242 din 29.09.2022;

Văzând adresa cu nr. 888/07.03.2023, înregistrată la Municipiul Sighișoara cu nr. 9.151/07.03.2023, prin care S.C. Ecoserv Sig S.R.L. solicită inițierea unui proiect de hotărâre cu privire la modificarea duratei contractului de delegare a gestiunii prin atribuire directă a unor activități specifice serviciului public de salubrizare al Municipiului Sighișoara cu nr. 32.621/12.10.2022;

          
Ținând cont de faptul că serviciile de utilități publice sunt în responsabilitatea autorităților administrației publice locale și că se organizează și se gestionează cu respectarea prevederilor legale, potrivit hotărârilor adoptate de autoritățile deliberative ale unităților administrativ - teritoriale, fiind prioritară funcționarea acestora în interesul general al colectivităților locale;
Având în vedere prevederile Legii nr. 52/2003 privind transparența decizională în administrația publică, republicată, cu modificările și completările ulterioare;

Având în vedere Raportul de specialitate al Serviciului Monitorizare Servicii de Utilități Publice, Guvernanță Corporativă și Transport Public Local, înregistrat cu nr. 9.187/08.03.2023, prin care se propune modificarea și completarea Hotărârii Consiliului Local Sighișoara nr. 242/29.09.2022, respectiv aprobarea actului adițional nr. 1 la contractul de delegare a gestiunii prin atribuire directă a unor activități specifice serviciului public de salubrizare al Municipiului Sighișoara către S.C. Ecoserv Sig S.R.L. nr. 32.621/12.10.2022;

  Având în vedere avizele favorabile ale tuturor comisiilor pe domenii de specialitate;
          
În temeiul prevederilor art. 129 alin. (2) lit. ”c” și ”d”, alin. (6) lit. ”a”, alin. (7) lit. ”n” și ”s” și alin. (14), art. 139 alin. (1) și alin. (3) lit. ”g” și a art. 196 alin. (1) lit. ”a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

          H O T Ă R Ă Ș T E:

Art. I. Date fiind modificările legislative aduse Legii nr. 101/2006, Legea serviciului de salubrizare a localităților, republicată, cu referire la Ordonanța de Urgență a Guvernului nr. 133/2022, art. 2 din Hotărârea Consiliului Local Sighișoara nr. 242/29.09.2022 privind aprobarea studiului de oportunitate, a modalității de atribuire a contractului de delegare și a contractului de delegare a gestiunii prin atribuire directă a unor activități specifice serviciului public de salubrizare al Municipiului Sighișoara, se modifică după cum urmează:

”Art. 2. Se aprobă gestiunea directă ca modalitate de gestiune a serviciului public de salubrizare al Municipiului Sighișoara, prin contract de delegare directă a gestiunii, fără licitație, prin atribuire directă către S.C. Ecoserv Sig S.R.L., pentru următoarele activități specifice:

a. Măturatul, spălatul și stropitul căilor publice, inclusiv colectarea și transportul deșeurilor de pământ și pietre provenite de pe căile publice la depozitele de deșeuri, precum și a deșeurilor provenite din coșurile stradale la depozitele de deșeuri și/sau la instalațiile de tratare;

b. Curățarea și transportul zăpezii de pe căile publice și menținerea în funcțiune a acestora pe timp de polei sau de îngheț;

c. Eliminarea, prin depozitare, a deșeurilor reziduale, a deșeurilor stradale, a deșeurilor de pământ și pietre provenite de pe căile publice, a reziduurilor rezultate de la instalații de tratare a deșeurilor municipale, precum și a deșeurilor care nu pot fi valorificate provenite din activități de reamenajare și reabilitare interioară și/sau exterioară a locuințelor la depozitele de deșeuri nepericuloase.”

Art. II. Se aprobă modificarea art. 4 din Hotărârea Consiliului Local Sighișoara nr. 242/29.09.2022 privind aprobarea studiului de oportunitate, a modalității de atribuire a contractului de delegare și a contractului de delegare a gestiunii prin atribuire directă a unor activități specifice serviciului public de salubrizare al Municipiului Sighișoara, după cum urmează:
”Art. 4. Se aprobă încredințarea unor activități specifice serviciului public de salubrizare, astfel cum sunt acestea prevăzute la art. 2 din prezenta, prin atribuire directă către S.C. Ecoserv Sig S.R.L., pentru o perioadă de 5 ani, de la data încetării contractului de concesiune nr. 22.161/891/23.10.2012 (pentru activitățile care fac obiectul prezentului demers), încheiat între Municipiul Sighișoara, în calitate de concedent și S.C. Schuster Ecosal S.R.L., în calitate de concesionar, având ca obiect prestarea serviciului public de salubrizare în aria administrativ-teritorială a Municipiului Sighișoara, respectiv de la data de 23.10.2022.”

Art. III. (1) Date fiind prevederile articolelor precedente, se aprobă actul adițional nr. 1 la Contractul de delegare a gestiunii prin atribuire directă a unor activități specifice serviciului public de salubrizare al Municipiului Sighișoara către S.C. Ecoserv Sig S.R.L. nr. 32.621/12.10.2022, aprobat prin Hotărârea Consiliului Local Sighișoara nr. 242/29.09.2022, potrivit Anexei nr. 1 la prezenta hotărâre.

(2) Ca o consecință a prevederilor articolelor precedente, pentru Anexele la Contractul de delegare a gestiunii prin atribuire directă a unor activități specifice serviciului public de salubrizare al Municipiului Sighișoara către S.C. Ecoserv Sig S.R.L. nr. 32.621/12.10.2022, reprezentând caietele de sarcini pentru activitățile delegate, se vor avea în vedere următoarele:
- Anexa nr. 2a la contractul de delegare, Caietul de sarcini al serviciului public de salubrizare în Municipiul Sighișoara pentru activitatea de ”Colectarea și transportul deșeurilor provenite din locuințe, generate de activități de reamenajare și reabilitare interioară și/sau exterioară a acestora”, își pierde valabilitatea și aplicabilitatea fiind înlocuită cu Caietul de sarcini al serviciului public de salubrizare în Municipiul Sighișoara pentru activitatea de ”Eliminarea, prin depozitare, a deșeurilor reziduale, a deșeurilor stradale, a deșeurilor de pământ și pietre provenite de pe căile publice, a reziduurilor rezultate de la instalații de tratare a deșeurilor municipale, precum și a deșeurilor care nu pot fi valorificate provenite din activități de reamenajare și reabilitare interioară și/sau exterioară a locuințelor la depozitele de deșeuri nepericuloase”, care va deveni astfel Anexa nr. 2a la contractul de delegare, potrivit Anexei nr. 2 la prezenta;

· Anexa nr. 2b la contractul de delegare, Caietul de sarcini al serviciului public de salubrizare în Municipiul Sighișoara pentru activitatea de ”Măturatul, spălatul, stropirea și întreținerea căilor publice”, rămâne valabilă și se va folosi pentru activitățile: măturatul, spălatul și stropitul căilor publice, inclusiv colectarea și transportul deșeurilor de pământ și pietre provenite de pe căile publice la depozitele de deșeuri, precum și a deșeurilor provenite din coșurile stradale la depozitele de deșeuri și/sau la instalațiile de tratare;

· Anexa nr. 2c la contractul de delegare, Caietul de sarcini al serviciului public de salubrizare în Municipiul Sighișoara pentru activitatea ”Curățarea și transportul zăpezii de pe căile publice și menținerea în funcțiune a acestora pe timp de polei sau de îngheț”, își păstrează valabilitatea și aplicabilitatea;

· Anexa nr. 2d la contractul de delegare, Caietul de sarcini al serviciului public de salubrizare în Municipiul Sighișoara pentru activitatea ”Colectarea cadavrelor animalelor de pe domeniul public și predarea acestora către unitățile de ecarisaj sau către instalații de neutralizare”, își pierde valabilitatea și aplicabilitatea.

Art. IV. (1) Date fiind prevederile articolelor precedente, se aprobă Studiul de oportunitate al delegării unor activități componente ale Serviciului de Salubrizare în Municipiul Sighișoara (eliminarea, prin depozitare, a deșeurilor reziduale, a deșeurilor stradale, a deșeurilor de pământ și pietre provenite de pe căile publice, a reziduurilor rezultate de la instalații de tratare a deșeurilor municipale, precum și a deșeurilor care nu pot fi valorificate provenite din activități de reamenajare și reabilitare interioară și/sau exterioară a locuințelor la depozitele de deșeuri nepericuloase), conform Anexei nr. 3, care face parte integrantă din prezenta hotărâre.


(2). Anexa nr. 1 la Hotărârea Consiliului Local Sighișoara nr. 242/29.09.2022 privind aprobarea studiului de oportunitate, a modalității de atribuire a contractului de delegare și a contractului de delegare a gestiunii prin atribuire directă a unor activități specifice serviciului public de salubrizare al Municipiului Sighișoara, și anume Studiul de oportunitate al delegării unor activități componente ale Serviciului de Salubrizare în Municipiul Sighișoara va fi aplicabilă numai în privința acțivităților de: măturat, spălat și stropit al căilor publice, inclusiv colectarea și transportul deșeurilor de pământ și pietre provenite de pe căile publice la depozitele de deșeuri, precum și a deșeurilor provenite din coșurile stradale la depozitele de deșeuri și/sau la instalațiile de tratare; curățare și transport al zăpezii de pe căile publice și menținerea în funcțiune a acestora pe timp de polei sau de îngheț.


Art. V. Se împuternicește Primarul Municipiului Sighișoara împreună cu aparatul de specialitate al acestuia, cu semnarea actului adițional nr. 1 la contractul de delegare a gestiunii prin atribuire directă a unor activități specifice serviciului public de salubrizare al Municipiului Sighișoara către S.C. Ecoserv Sig S.R.L. nr. 32.621/12.10.2022, aprobat prin Hotărârea Consiliului Local Sighișoara nr. 242/29.09.2022.


Art. VI. Ca o consecință a modificărilor legislative, precum și a celor mai sus prevăzute, întreaga documentație care a stat la baza delegării gestiunii activităților specifice serviciului public de salubrizare al Municipiului Sighișoara se va aplica pentru cele trei activități, avându-se în vedere atribuirea directă către S.C. Ecoserv Sig S.R.L., pentru o perioadă de 5 ani, conform prevederilor art. I și II din prezenta hotărâre, celelalte prevederi referitoare la activitatea de colectare și transport deșeuri provenite din locuințe, generate de activități de reamenajare și reabilitare interioară și/sau exterioară a acestora și colectarea cadavrelor animale de pe drumurile publice și predarea acestora către unități de ecarisaj sau către instalații de neutralizare încetându-și valabilitatea și aplicabilitatea.

Art. VII. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Viceprimarul Municipiului Sighișoara, Serviciul Monitorizare Servicii de Utilități Publice, Guvernanță Corporativă și Transport Public Local, Biroul Buget, Contabilitate, Salarizare – Direcția Economică și Biroul Juridic din cadrul Municipiului Sighișoara și S.C. Ecoserv Sig S.R.L., prin director, Maior Gheorghe.
Art. VIII. Prin grija Secretarului General al Municipiului Sighișoara – Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

           Stupariu Călin              
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  2 ex. Serviciul Monitorizare Servicii de Utilități Publice, Guvernanță Corporativă și Transport Public Local;

  1 ex. Biroul Buget, Contabilitate, Salarizare – Direcţia Economică;

  1 ex. Biroul Juridic;

  2 ex. S.C. Ecoserv Sig S.R.L.

12 ex.  

B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 122/30.05.2023

	Operațiuni efectuate
	Data

ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate

□ simplă         □ absolută

□ calificată


	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


